VS000876
Datum: 1993-10-21T01:00:00.000+01:00
datum_sodbe_i_stopnje: 1998-08-31T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 3000000 SIT
opombe: II Ips 366/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Fizična delavka.

## Škodni dogodek

Poškodovana na delovnem mestu, ko jo je v sporu s sodelavko le-ta napadla s stolom.

## Poškodba

Zlom klinastega izrastka desne koželjnice in zlom klinastega izrastka desne podlaktnice.

## Telesne bolečine

1200000 SIT Srednje hude 98 dni, lahke 203 dni, občasne lahke, ki še vedno trajajo. Sedanje lahke bolečine v desnem zapestju pri ponavljajočih se gibih in spremembah vremena se bodo pojavljale tudi v bodoče.

#### Ambulantno zdravljenje

21-krat pregledi v ambulantah.

#### Rehabilitacija

Fizioterapije 122 dni.

#### Nevšečnosti med zdravljenjem

21-krat RTG slikanja, 2-krat elektromiografska in elektronevrografska preiskava; imobilizacija desnega zapestja v dokomolčnem mavcu 29 dni in v dokomolčni mavčni longeti 14 dni.

## Strah

200000 SIT Sekundarni strah ves čas zdravljenja, to je 1 leto.

## Zmanjšanje življenjske aktivnosti

1600000 SIT Omejena gibljivost desnega zapestja in znatno poslabšanje že obstoječega sindroma zapestnega prehoda na desni strani. Zmožna je za svoje delo v montaži pri enostavnih delih s polnim delovnim časom; za delo v domačem okolju in gospodinjstvu, kjer so potrebni ponavljajoči gibi v zapestju po poškodbi ni več zmožna. Prav tako ni več zmožna za dela, kjer je potrebno dvigovanje in prenašanje bremen težjih od 10 kg. Za doseganje enkih učinkov v službi in domačem okolju mora vlagati več fizičnih naporov, kot pred poškodbo.

---

ZOR člen 200, 203